উল্লেখ্য ১৯৮৩ সালের এই দিনে বগুড়ায় জন্মগ্রহণ করেন অপু বিশ্বাস। বাবা উপেন্দ্রনাথ বিশ্বাস ও মা শেফালী বিশ্বাস। ২০০৪ সালে আমজাদ হোসেন পরিচালিত ‘কাল সকালে’ ছবিতে অভিনয়ের মধ্য দিয়ে চলচ্চিত্রে পা রাখেন তিনি।২০০৬ সালে পরিচালক এফ আই মানিক পরিচালিত ‘কোটি টাকার কাবিন’ সিনেমার নায়িকা হিসেবে শাকিব খানের বিপরীতে অভিনয় করেন। সিনেমাটি ব্যবসাসফল হওয়ায় অপু বিশ্বাস রাতারাতি তারকা খ্যাতি পেয়ে যান। তারপর শাকিব খানের সঙ্গে তার জুটি দর্শকদের কাছে গ্রহণযোগ্যতা পায়। এক দশকেরও বেশি সময় ধরে ঢালিউডে কাজ করছেন তিনি। এ পর্যন্ত ৮০টি চলচ্চিত্রে অভিনয় করেছেন।